stanford-oval/wikipedia huggingface dataset:
יונקים מימיים

| יונקים מימיים |
| --- | --- |
 לוטרה צפון אמריקאית
מיון מדעי
ממלכה:: בעלי חיים
מערכה:: מיתרניים
קבוצה:: יונקים מימיים
מחלקה:: יונקים
אונדטרה
דולפין האמזונס בדיג
היפופוטם מתחת למים
קפיבארות נעות לעבר המים
כלב ים מזוקן בשביה
פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא כל הערך כתוב בצורה די עילגת (למשל: "המים פוגעים בראייה והחיות ששם צריכים להשתמש בחושים אחרים", או "יש לדולפינים גם מוח גדול יחסית לגופם, אך לא בטוח שזה קשור להסתגלותם לימים, מאחר שכמה יונקי מים כמו התחשים אינם בעלי חיים אינטליגנטים. זה גם לא קשור לשימוש אקולוקציה כי עטלפים שמשתמשים בזה גם אינם בעלי מוח כזה"). דרושה עריכה רצינית ושכתוב לסגנון אנציקלופדי ראוי..
יונקים מימיים הם קבוצה לא טקסונומית של יונקים החיים באזורי מים שונים וכן בנויים לחיים בהם. הם כוללים יונקים ימיים החיים בים ובאוקיינוס וכוללים מספר מועט יחסית של מינים, וכן יונקי מים מתוקים החים באגמים, ביצות, נהרות, פלגים, מעיינות ושאר מקווי מים מתוקים הכוללים מספר גדול בהרבה של מינים מקבוצות שונות.
לכל קבוצות היונקים הימיים יש מספר מאפיינים דומים עקב הסתגלותם לסביבה מימית, בדומה לעופות ימיים ולזוחלים ימיים (וכן של מים מתוקים) שגם הם התפתחו על היבשה: כדי לא להיחנק בעת שחייה יש להם שסתומים בצוואר ובנחיריים שמונעים מהמים לחדור אליהם. המים פוגעים בראייה והחיות ששם צריכים להשתמש בחושים אחרים: לווייתני השיניים משתמשים באקולוקציה המבוססת על גלי קולות החוזרים מעצמים אל הלווייתן. ללוטרות ולטורפים הימיים יש שפם המזהה רעידות מתחת למים ולברווזן יש חישה חשמלית לגילוי סרטנים קטנים. חלקם גם רואים באור מוגבל כמו חיות לילה יבשתיות ויש להם שני תאי גנגליון בעין, לעומת יונקי מים אחרים שיש להם אחד בלבד. ליונקי הים (וכן לדובים) יש גם כליות גדולות יחסית, כדי לנקות את הגוף ממלחים מזיקים מהים.
כדי לנוע ביעילות במים הם מניעים את גופם וזנבותיהם מעלה-מטה כמו תולעת ומניעים את גופם בצורה הרבה יותר גמישה מחיות יבשה. לפעמים הם גם איבדו לחלוטין את גפיהם ומשתמשים בזנבותיהם לשם כך. עם זאת כלבי הים נעים בעזרת סנפיריהם והתחשים נעים לאט יותר בעזרת זנבם השטוח והם גם מסוגלים להתקדם על הקרקעית. גם הניבתנים מסוגלים לנוע על הקרקעית על ידי ניביהם הגדולים שבהנהון מזיזים את הגוף קדימה. מכיוון שהמים מרטיבים ומקררים יש לרוב המינים פרווה צפופה ומבודדת, אך לחלקם, כמו הלווייתנים, אין שיער וכתחליף יש להם שכבת שומן עבה מתחת לעורם (ואלו כמעט היונקים היחידים שאין להם שיער). הם צריכים אומנם לצוף, אך גם לאכול מתחת למים וצריכים להיות כבדים יותר כדי לא לצוף באמצע ציד תת-מימי. יונקים אחדים עולים לאכול למעלה והם צריכים בעיקר לצוף בעת האכילה ולכן להיות יותר קלים. הדולפינים יכולים לאכול מעל ומתחת למים והם צריכים להיות נייטרלים כדי לאכול ולעלות או לרדת תוך כדי האכילה. ליונקי מים-עמוקים כאלו יש עצם כבדה ליד הלסת התחתונה ומבנה גוף קל יחסית כדי להצליח בכך. יש לדולפינים גם מוח גדול יחסית לגופם, אך לא בטוח שזה קשור להסתגלותם לימים, מאחר שכמה יונקי מים כמו התחשים אינם בעלי חיים אינטליגנטים. זה גם לא קשור לשימוש אקולוקציה כי עטלפים שמשתמשים בזה גם אינם בעלי מוח כזה.
קבוצות יונקים מימיים

רשימה זו היא חלקית. מינים נוספים חיים בעיקר בשולי המים (כמו אייל קורא, הפילים, תאו אסייתי, קודו הביצות וקובוס המים) ויכולים להיחשב גם כיונקי מים. היונקים הבאים חיים בתוך המים:
סדרת יונקי הביב (Monotremata)
משפחת ברווזניים (Ornithorhynchidae)
מין ברווזן (Ornithorhynchus anatinus)
סדרת אופוסומאים (Didelphimorphia)
משפחת אופוסומיים (Didelphidae)
מין אופוסום המים (יאפוק) (Chironectes minimus)
סדרת אוכלי חרקים (Soricomorpha)
משפחת חפרפרתיים (Talpidae)
מין דסמן המושק (Desmana moschata)
מין דסמן הפירנאים (Galemys pyrenaicus)
סדרת טנרקאים (Afrosoricida)
משפחת טנרקיים (Tenrecidae)
מין טנרק לוטרה נימבה (Micropotamogale lamottei)
מין טנרק לוטרה רוונזורי (Micropotamogale ruwenzorii)
מין טנרק לוטרה ענק (Potamogale velox)
סדרת מכרסמים (Rodentia)
משפחת קביתיים (Caviidae)
מין קפיבארה (Hydrochoerus hydrochaeris)
משפחת בוניים (Castoridae)
מין בונה אירופי (Castor fiber)
מין בונה קנדי (Castor canadensis)
משפחת נוטריים (Myocastoridae)
מין נוטרייה (Myocastor coypus)
משפחת אוגריים (Cricetidae)
מין אונדטרה ( Ondatra zibethicus)
מין נברן מים (Arvicola amphibius)
סדרת תחשאים (Sirenia)
משפחת תחשיים (Dugongidae)
מין תחש המשכן (Dugong dugon)
משפחת תחשי הנהרות (Trichechidae) - בה סוג אחד ו-4 מינים (אחד בספק)
סדרת טורפים (Carnivora)
משפחת סמוריים (Mustelidae) ותת-משפחת לוטרות (Lutrinae) - בה 7 סוגים ו-13 מינים
משפחת דוביים (Ursidae)
מין דוב קוטב (Ursus maritimus)
קבוצת טורפים ימיים (Pinnipedia)
משפחת כלבי ים (Phocidae) בה 13 סוגים ו-18 מינים
משפחת ניבתנים (Odobenidae)
מין ניבתן (Odobenus rosmarus)
משפחת אוטריים (Otariidae) בה 7 סוגים ו-16 מינים
סדרת מכפילי פרסה (Artiodactyla)
משפחת היפופוטמיים (Hippopotamidae)
מין היפופוטם (Hippopotamus amphibius)
מין היפופוטם גמדי (Choeropsis liberiensis)
סדרת לווייתנים (Cetacea)
תת-סדרת לווייתני מזיפות (Mysticeti)
משפחת בלניים מפותחים (Cetotheriidae)
מין בלנית (Caperea marginata)
משפחת לווייתנים אפורים (Eschrichtiidae)
מין לווייתן אפור (Eschrichtius robustus)
משפחת בלניים (Balaenidae) - בה 2 סוגים ו-4 מינים
משפחת לווייתני ענק (Balaenopteridae) - בה 2 סוגים ו-9 מינים
תת-סדרת לווייתני שיניים (Odontoceti)
משפחת ראשתניים (Physeteridae)
מין ראשתן גדול-ראש (Physeter catodon)
משפחת ראשתנים ננסיים (Kogiidae) - בה סוג אחד ו-2 מינים
משפחת חדשיניים (Monodontidae) - בו 2 סוגים ו-2 מינים
משפחת לווייתני מקור (Ziphiidae) - בה 6 סוגים ו-21 מינים
משפחת פוקניים (Phocoenidae) - בה 3 סוגים ו-7 מינים
משפחת דולפיניים (Delphinidae) - בה 17 סוגים ו-36 מינים
משפחת איניים (Iniidae)
מין דולפין האמזונס (Inia geoffrensis)
משפחת נהרתניים (Platanistidae) - בה סוג אחד ו-2 מינים
משפחת פונטופוריים (Pontoporiidae)
מין פרנסיסקנה לה פלטה (Pontoporia blainvillei)
משפחת ליפוטיים (Lipotidae)
מין דולפין נהרות סיני (Lipotes vexillifer) (ייתכן שנכחד)
גלריה

ברווזן
אופוסום המים
דסמן הפירנאים
טנרק לוטרה ענק
בונה אירופי
תחש המשכן
פיל אסייתי
קרנף הודי
קובוס המים
כלב ים אפור
לווייתן כחול
אורי יצחקי

| --- | --- |
אין תמונה חופשית
 לידה:  27 בפברואר 1981 (בן 43) ישראל
 עמדה:  רכז, קלע
 גובה:  1.96 מטר
 מספר:  5
 קבוצות כשחקן
 1998–2000   2000–2001   2001–2002   2002–2003   2003–2004   2004–2005   2005–2006   2006–2007   2007   2007–2010   2010–2011:  בני הרצליה   מכבי רעננה   הפועל ירושלים   עירוני רמת גן   א.ס. רמת השרון   בני השרון   זלטורוג לאשקו   דינמו סנקט פטרבורג   עירוני נהריה   בני השרון   ברק נתניה
 
אורי יצחקי (נולד ב-27 בפברואר 1981) הוא כדורסלן עבר ישראלי ששיחק בעמדות הרכז והקלע.
בעונת 1998/99 יצחקי הופיע לראשונה במסגרת הליגה הישראלית הראשונה (הליגה הלאומית, דאז), במועדון הכדורסל בני הרצליה. במועדון שיחק עד שנת 2000, ואז עבר למכבי רעננה, ועונה מיד אחר כך, עונת 2001/02, עבר למדיה של הפועל ירושלים, עימה הגיע לגמר גביע המדינה ולחצי גמר הפלייאוף של ליגת העל. עונה לאחר מכן עבר לאוניברסיטת קלמסון, אך לא שותף עקב איסור על שיתוף שחקנים מקצוענים. מסיבה זו חזר לישראל ושיחק במדיה של עירוני רמת גן. בעונת 2003/04 עבר לשחק במדיה של א.ס. רמת השרון, ועונה לאחר מכן חזר למועדון שבו גדל, בני הרצליה, שהתאחדה עם מכבי רעננה והפכה לקבוצה מאוחדת וחדשה שנקראה, בני השרון. לאחר עונה עבר לאירופה, לקבוצת לאשקו הסלובנית, עונה לאחר מכן שיחק בדינמו סנקט פטרבורג ועירוני נהריה אך שוחרר מהקבוצה והחליט לחזור בעונת 2007/08 לבני השרון למשך שנתיים.
בעונת 2008/09 רשם ממוצעים של 8.5 נקודות, (43% הצלחה מהשדה), 1.2 כדורים חוזרים וכאסיסט בממוצע למשחק. יצחקי סיים עם קבוצתו בעונה הסדירה במקום השישי בליגת העל, ועלה עימה לרבע גמר הפלייאוף ללא יתרון ביתיות נגד מכבי חיפה.
בעונת 2010/11 שיחק יצחקי בברק נתניה, אך לאחר חמישה משחקי ליגה נפצע בגבו ונאלץ לפרוש מכדורסל.
רז אדם

רז אדם (נולד ב-20 באוקטובר 1999) הוא כדורסלן ישראלי, המשחק בעמדת הרכז/קלע בקבוצת עירוני קריית אתא מליגת העל בכדורסל.
קריירה

אדם גדל בנתניה שם שיחק כילד בקבוצת הכדורסל המקומית. בגיל נערים ונוער שיחק באליצור נתניה עמה הגיע לשלב חצי הגמר אליפות המדינה לנוער בעונת 2016/2017. בתיכון למד במגמת הכדורסל של תיכון משה שרת בנתניה עמה זכה בעונת 2016/2017 במקום השני בגמר ליגת העל לתיכונים. באותה עונה זכה בתואר ה-MVP של ליגת התיכונים.
עונתו הראשונה בקבוצת בוגרים הייתה עונת 2017/2018 בליגה הארצית בקבוצת אליצור נתניה. בתום העונה הקבוצה העפילה לליגה הלאומית. הוא המשיך לעונה נוספת ובקיץ 2019, לקראת העונה החדשה התמנה לקפטן הקבוצה. בעונת 2019/20 נבחר לתואר "פריצת העונה" בליגה. לקראת סוף העונה של 2019/20 בעקבות משבר הקורונה, הופסקה הליגה הלאומית. בעקבות סיום הליגה המוקדמת, אדם חתם בקבוצת הפועל תל אביב עד לסוף העונה בליגת העל. באוגוסט 2020 חתם לשתי עונות נוספות בהפועל תל אביב. ב-14 ביולי 2022 הושאל לעירוני נס ציונה לעונה אחת.
ביוני 2023 הודיעה קבוצת הכדורסל עירוני קריית אתא כי אדם חתם בקבוצה לשנתיים. ביוני 2024 הודיעה עירוני קריית אתא כי אדם חתם בקבוצה לעונה נוספת.
קריירה > בנבחרות הלאומיות

ב-2017 שיחק באליפות אירופה דרג ב' לנבחרות עד גיל 18 בטורניר שנערך באסטוניה.
ביולי 2018 זכה עם נבחרת העתודה של ישראל בכדורסל באליפות אירופה בכדורסל עד גיל 20 שנערכה בגרמניה.
ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. במשחק השיא שלו בטורניר, בשלב רבע הגמר מול ליטא קלע 17 נקודות.
הערות שוליים

↑  כפיר אדר, ‏הפועל חיפה קבוצת העונה, רז אדם פריצת העונה, באתר ONE‏, 24 במרץ 2020
↑  חיזוק נוסף: רז אדם סיכם בהפועל תל אביב, באתר ‏מאקו‏, 24 במאי 2020
↑  תומר גבעתי, ‏כפי שפורסם ב-ONE: רז אדם הושאל לנס ציונה, באתר ONE‏, 14 ביולי 2022
↑  נועה פופלינגר, ‏רז אדם חתם לשנתיים בקרית אתא, באתר ערוץ הספורט, 27 ביוני 2023
נטע סגל

| --- | --- |
אין תמונה חופשית
 לידה:  19 ביולי 1995 (בן 29) סקוטלנד
 עמדה:  רכז
 גובה:  1.87
 מספר:  14
 קבוצות כשחקן
 2013–2014   2013–2015   2015–2016   2015–2016   2016–2017   2017–2018   2018–2019   2019–2020   2020–:  עירוני נס ציונה   אליצור רמלה   א.ס. רמת השרון   הפועל רמת-גן גבעתיים   מכבי קריית גת   הפועל מגדל העמק-יזרעאל   אליצור עירוני נתניה   אליצור יבנה   הפועל באר שבע
 
נטע סגל (נולד ב-19 ביולי 1995) הוא כדורסלן ישראלי, המשחק בעמדת הרכז בהפועל באר שבע.
קריירה

סגל נולד בסקוטלנד, וגדל בראש העין. לאחר מכן שיחק במחלקת הנוער של מכבי ראש העין ובהמשך עבר לאקדמיה לכדורסל בווינגייט.
בעונת 2013/2014 עלה לראשונה לקבוצת בוגרים כששיחק בכרטיס כפול בעירוני נס ציונה מליגת העל ובאליצור רמלה מהליגה הלאומית. בעונה הבאה המשיך לשחק באליצור רמלה, ובעונת 2015/2016 שיחק בא.ס. רמת השרון ובהפועל רמת-גן גבעתיים מהליגה הלאומית. בשנת 2015 שיחק עם נבחרת העתודה (עד גיל 20) באליפות אירופה דרג א' שנערכה באיטליה, בה סיימה ישראל במקום העשירי.
בעונת 2016/2017 שיחק שוב בליגת העל, כששיחק 12 משחקים במכבי קריית גת, בהם העמיד ממוצעים של נקודה אחת, 0.6 ריבאונדים ו-0.7 אסיסטים ב-7.8 דקות.
בעונת 2017/2018 שב לליגה הלאומית, ושיחק במדי הפועל מגדל העמק-יזרעאל. בעונה הבאה שיחק באליצור עירוני נתניה, ובעונת 2019/2020 שיחק באליצור יבנה.
בעונת 2020/2021 שב לליגה העל וחתם בהפועל באר שבע. הוא היה אחד המועמדים ל'תגלית העונה', כשסיפק ממוצעים של 3.1 נקודות, 1.4 ריבאונדים ו-1.4 אסיסטים ב-10.5 דקות בעונה הסדירה. בתום העונה האריכה הקבוצה את חוזהו בשנתיים נוספות.
בעונת 2021/2022 העמיד בעונה הסדירה ממוצעים של 7.1 נקודות, 3.2 ריבאונדים ו-4.7 אסיסטים ב-25.4 דקות. דורג בסוף העונה במקום השמיני בליגה באסיסטים וראשון מבין הישראלים. בתום העונה האריך את חוזהו בשנתיים. בתחילת עונת 2022/2023 מונה לקפטן הקבוצה. בעונה זו העמיד ממוצעים של 4.3 נק', 3.7 אסיסטים ו-1.8 ריבאונדים ב-19.4 דק' בעונה הסדירה. בשלושת משחקי הפלייאוף שותף בכ-15.7 דק' בממוצע מסר 1.7 אס' וקטף 1.7 ריבאונדים.
הערות שוליים

↑  יעקב מאיר, נטע סגל חתם בהפועל ב"ש, הובר באילת, באתר ישראל היום, 31 ביולי 2020
↑  נטע סגל האריך את חוזהו בהפועל באר שבע, באתר ONE‏, 30 ביוני 2021
↑  סטטיסטיקה אישית - עונת 2021/2022, באתר מנהלת ליגת העל בכדורסל
↑  נשאר אדום: נטע סגל האריך חוזה בהפועל ב"ש, באתר ynet, 16 ביוני 2022
↑  אילן שי, קפטן סגל והסגל החדש, באתר "שבע/24", 7 באוקטובר 2022
סטיב מאלוביק

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  21 ביולי 1956 קליבלנד שבארצות הברית
 פטירה:  12 במרץ 2007  (בגיל 50) פיניקס, ארצות הברית 
 עמדה:  פורוורד
 גובה:  2.08 מטר
 מכללה:  סן דייגו סטייט
 דראפט:  בחירה מס' 149 (סיבוב שביעי), 1978 פיניקס סאנס
 קבוצות כשחקן
 1979–1980   1979–1980   1979–1980    1980–1981   1981   1981–1982   1983–1985   1985–1986   1986–1988   1988–1991   1991–1992   1992–1995   1995–1996:  וושינגטון בולטס   סן דייגו קליפרס   דטרויט פיסטונס   סטלה אזורה   ריאל מדריד   הפועל רמת גן   הפועל רמת גן   רג'ו קלבריה   אליצור נתניה   הפועל גליל עליון   בית"ר תל אביב   הפועל גליל עליון   בני הרצליה
 הישגים כשחקן
 זכייה באליפות ליגת העל הישראלית (1993)
 
סטיבן לורנס "סטיב" מאלוביק (באנגלית: Stephen Lawrence "Steve" Malovic; 21 ביולי 1956 – 12 במרץ 2007) היה כדורסלן אמריקאי-ישראלי ששיחק בעמדת הפורוורד.
ביוגרפיה

מאלוביק נולד בקליבלנד, אוהיו. שיחק בקבוצת הכדורסל של אוניברסיטת דרום קליפורניה ובקבוצת הקולג' של סן דייגו סטייט. נבחר בסיבוב השביעי בדראפט ה-NBA על ידי קבוצת הפיניקס סאנס. בעונת 1979/1980 שיחק 39 משחקים בקבוצות ה-NBA וושינגטון בולטס, סן דייגו קליפרס (כיום הלוס אנג'לס קליפרס), ודטרויט פיסטונס.
בעונת 1980/1981 יצא לשחק באירופה והצטרף לקבוצת הליגה האיטלקית השנייה סטלה אזורה מהעיר רומא. בקיץ 1981 הצטרף לקבוצת ריאל מדריד על מנת להשתתף במסגרתה בטורניר הגביע הבין יבשתי בסאו פאולו, וזכה עימה בגביע.
בעונת 1981/1982 הגיע מאלוביק לישראל והצטרף לקבוצת הפועל רמת גן, בשורותיה שיחק גם בעונות 1983/1984 ו-1984/1985. בעונת 1985/1986 חזר לשחק באיטליה בקבוצת רג'ו קלבריה, אך שיחק במסגרתה רק 4 משחקים.
בשנים 1986–1988 עם חזרתו לישראל שיחק באליצור נתניה. בעונת 1988/1989 הצטרף לקבוצת הפועל גליל עליון ושיחק בשורותיה 3 עונות, ב-1991/1992 שיחק בבית"ר תל אביב, ולאחר עונה שב לגליל עליון למשך שלוש עונות נוספות. בעונת 1992/1993 היה שותף לאליפות הקבוצה כשחקן חמישייה, וקטע רצף של 23 אליפויות רצופות של מכבי תל אביב. בגיל 40 עבר לקבוצת בני הרצליה ובתום העונה פרש ממשחק.
מאלוביק שיחק בישראל במעמד מתאזרח לאחר שהתגייר היה ידוע בקליעתו הטובה מחצי מרחק, על אף גובהו הרב. הוא שיחק בליגה הישראלית 242 משחקים, וקלע 2594 נקודות בסך הכל. היה נשוי לישראלית ושיחק בישראל במעמד מתאזרח. לאחר פרישתו חזר לארצות הברית, התיישב בפרבר של פיניקס, והיה לאיש עסקים. מאלוביק שסבל מבעיות בקצב הלב מת כתוצאה מדום לב בחודש מרץ 2007.
הערות שוליים

↑  ברוריה ביגמן, מאלוביק התגייר ב-83 אך בפיב"א הוא עדיין זר, מעריב, 20 באפריל 1986
↑  שגיא ניר‏, מת כדורסלן העבר סטיב מאלוביק, באתר וואלה, 13 באפריל 2007
↑  סטיב מאלוביק מת בגיל 51, באתר ynet, 13 באפריל 2007
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
עמית שמחון

| --- | --- |

 לידה:  22 באוקטובר 1989 (בן 35) ישראל
 עמדה:  סמול פורוורד
 גובה:  1.96 מטר
 מספר:  8
 קבוצות כשחקן
 2007–2009   2009   2009–2010   2010–2011   2011   2011–2012 2012–2014   2014–2016   2016–2017   2017–2018   2018–2020   2019–2020   2020–2024:  עירוני רמת גן   הפועל לב השרון   מכבי הוד השרון   הפועל ירושלים   ברק נתניה   עירוני אשקלון הפועל גלבוע גליל  הפועל אילת   מכבי חיפה   הפועל אילת   הפועל חולון   הפועל באר שבע   הפועל חיפה
 הישגים כשחקן
 תגלית העונה   חמישיית העונה   השחקן הצעיר   מלך הסלים הישראלי בליגה הלאומית (2010)
עמית שמחון (נולד ב-22 באוקטובר 1989) הוא כדורסלן ישראלי המשחק בעמדת הסמול פורוורד בקבוצת הפועל חיפה ובנבחרת ישראל. גובהו 1.96 מטר.
ביוגרפיה

שמחון שיחק בצעירותו בהפועל גבעתיים, הפועל תל אביב ולאחר מכן עבר למחלקת הנוער של עירוני רמת גן. בעונת 2007/2008 עלה לקבוצה הבוגרת של המועדון.
בעונתו השנייה 2008/2009, מאחר שלא קיבל דקות משחק רבות ברמת-גן, הוא עבר להפועל לב השרון ששיחקה בליגה הלאומית. בעונת 2009/2010 שיחק במכבי הוד השרון גם היא מהליגה הלאומית. בעונה זו נבחר לתגלית העונה, חמישיית העונה, השחקן הצעיר ומלך הסלים הישראלי בליגה הלאומית.
את עונת 2010/2011 פתח שמחון בקבוצת הפועל ירושלים ששיחקה בליגת העל וביורוקאפ, אך במרץ 2011 הושאל לברק נתניה עד לתום העונה.
לקראת עונת 2011/2012 חתם שמחון בעירוני אשקלון.
שמחון לקח חלק בנבחרת האולימפית של ישראל והשתתף בטורניר האוניברסיאדה 2011.
לקראת עונת 2012/2013 חתם עמית שמחון בהפועל גלבוע גליל.
בעונת 2014/2015 חתם בהפועל אילת. היווה חלק מההעפלה ההיסטורית של הקבוצה לגמר הפלייאוף על חשבונה של מכבי תל אביב.
בקיץ 2016 חתם במכבי חיפה. באותה שנה זומן לראשונה לנבחרת הבוגרת. לאחר שנה חזר להפועל אילת.
ב-4 ביולי 2018 חתם לשנתיים, עם אופציה לשנה שלישית, בקבוצת הפועל חולון.
ב-26 בדצמבר 2019 עזב את חולון וחתם עד לתום העונה בהפועל באר שבע.
ב-2020 חתם לשלוש שנים בהפועל חיפה.
בעונתו הראשונה בקבוצה, העמיד ממוצעים של 12.4 נק', 3.5 ריבאונדים, 1.8 אסיסיטים ו-1.6 חטיפות ב-30.6 דק' בעונה הסדירה, בסיום העונה הסדירה נפצע ולא שותף בפלייאוף.
בעונתו השנייה בקבוצה העמיד ממוצעים של 12.2 נק', 2.6 ריבאונדים, 1.6 אסיסטים ו-1.5 חטיפות ב-28 דק' בעונה הסדירה, בשלב הפלייאוף העמיד 5 נק' ו-2.7 ריבאונדים.
ב-9 במאי 2022 קבע שמחון שיא קריירה של 41 נקודות במשחק (וכן שיא קריירה של 9 שלשות, נמוך בשלשה אחת משיא כל הזמנים בישראל), בניצחון של הפועל חיפה במשחק חוץ מול מכבי תל אביב.
בעונתו השלישית בקבוצה העמיד ממוצעים של 10.4 נק', 3 ריבאונדים ו-2.2 אס' ב-30.6 דק' למשחק ב-24 משחקים.
חיים אישיים

שמחון נשוי.
הערות שוליים

↑  אור שקדי‏, הפועל חולון: עמית שמחון חתם לשנתיים, באתר וואלה, 4 ביולי 2018
↑  ברק חקלאי, עמית שמחון חתם בהפועל באר שבע, באתר ynet, 26 בדצמבר 2019
דרון וושינגטון

| --- | --- |

 לידה:  12 בדצמבר 1985 (בן 39) ניו אורלינס שבלואיזיאנה
 עמדה:  ס. פורורד
 גובה:  2.01 מ'
 מכללה:  וירג'יניה טק
 דראפט:  59, 2008 דטרויט פיסטונס
 קבוצות כשחקן
 2008–2009   2009   2009–2010   2010–2012   2012–2013   2013–2015   2015   2015–2016   2016–2018   2018–2019   2019–:  הפועל חולון   לוס אנג'לס דיפנדרס   טלסה 66'   אוברדוירו   ברק נתניה   פיסטויה באסקט   בני הרצליה   ונולי קרמונה   אוקסיליום טורינו   רייר ונציה   פלקנסטרו טריאסטה
דרון וושינגטון (באנגלית: Deron Washington; נולד ב-12 בדצמבר 1985 בניו אורלינס שבלואיזיאנה) הוא כדורסלן אמריקאי, המשחק בקבוצת פלקנסטרו טריאסטה.
קריירת משחק

וושינגטון שיחק בקבוצת הכדורסל של אוניברסיטת וירג'יניה טק בין השנים 2004 ל-2008. לאורך ארבע שנותיו בליגת המכללות רשם וושינגטון ממוצעים של 11 נקודות ו-5.4 ריבאונדים למשחק. הוא נבחר בסיבוב השני של דראפט ה-NBA (מקום 59) על ידי דטרויט פיסטונס, אך לא הוחתם על חוזה.
לאחר שלא הוחתם על חוזה, שיחק וושינגטון בעונת 2008-2009 בקבוצת הפועל חולון מליגת העל, וזכה עימה בגביע המדינה. בעונת 2009-2010 חזר וושינגטון לקבוצת דטרויט פיסטונס.
דרון וושינגטון הוא בנם של דניס וושינגטון, לשעבר שחקנית כדורסל באוניברסיטת לואיזיאנה ושל ליונל וושינגטון, שחקן פוטבול לשעבר.
רועי פריצקי

| --- | --- |
אין תמונה חופשית
 לידה:  24 ביולי 2002 (בן 22) צורן, ישראל
 עמדה:  רכז, קלע
 גובה:  1.94
 מספר:  6
 קבוצות כשחקן
 2019–2020   2020– 2022   2022 -  2024:  הפועל בני כפר סבא   אליצור עירוני נתניה   הפועל באר שבע   אליצור נתניה
 הישגים כשחקן
 חמישיית העונה בליגה הלאומית (2022) תגלית העונה בליגת העל (2023) אליפות הליגה הבלקנית (2023)
 
רועי פריצקי (נולד ב-24 ביולי 2002) הוא כדורסלן ישראלי, המשחק בעמדות הרכז והקלע באליצור נתניה מליגת העל
קריירה

פריצקי החל את דרכו במחלקת הנוער של מכבי קדימה צורן, המקום בו גדל. בהמשך הוא עבר לנוער של הפועל בני כפר סבא ובמקביל שיחק בתיכון כצנלסון שבכפר סבא. בתיכון הרחיב פריצקי פיזיקה ומחשבים במקביל להשתתפותו בנבחרת התיכון, איתה הגיע לגמר ליגת העל לתיכונים בשנת 2018 והפסיד לתיכון חדש תל אביב בהובלתו של דני אבדיה. בשנת 2019, שיחק פריצקי לסירוגין גם בנוער של כפר סבא וגם בבוגרים, אשר שיחקו באותה עונה בליגה הארצית.
ב-19 ביולי 2020, פריצקי חתם באליצור עירוני נתניה מהליגה הלאומית. בעונתו הראשונה, פריצקי היה שחקן חשוב בקבוצה, וב-37 משחקים מהם פתח ב-33, הוא העמיד ממוצעים של 7.4 נקודות, 3.5 ריבאונדים ו-2.8 אסיסטים ב-21.7 נקודות. באותה עונה פריצקי עלה עם נתניה לליגת העל, לאחר שהעפילו לגמר הפלייאוף, שם הם הפסידו להפועל גליל עליון.
בעונתו השנייה בקבוצה הפך לשחקן קבוע בהרכב הפותח של הקבוצה ועשה שיפור ניכר ביכולת הקליעה וב-28 משחקי ליגה העמיד 13.1 נק', 3.5 ריב' ו-3.5 אס' בעונה הסדירה, בסיום העונה העפיל עם הקבוצה לשלב הפלייאוף בו הודחה הקבוצה ברבע הגמר. ב-4 משחקים בפלייאוף העמיד 12 נק', 5 ריב' ו-7.2 אס' בממוצע.
לקראת עונת 2022/2023 חתם בהפועל באר שבע מליגת העל
הערות שוליים

↑  אסי ממן, ‏תיכון חדש אלופת התיכונים לאחר 67:96 על כפ"ס, באתר ONE‏, 20 בדצמבר 2018
↑  כפיר אדר, ‏אליצור קריית אתא החתימה את ג'ף גריי, באתר ONE‏, 19 ביולי 2020
↑  לאומית: אליצור נתניה והפועל גליל עליון השלימו עלייה לליגת העל, באתר וואלה, 15 ביוני 2021
↑  גליל עליון זכתה באליפות הליגה הלאומית, באתר ערוץ הספורט, 17 ביוני 2021
↑  אור שקדי‏, רועי פריצקי חתם בהפועל באר שבע, איגור קולשוב מועמד, באתר וואלה, 8 ביוני 2022
אנדרו יודי

| --- | --- |
אין תמונה חופשית
 לידה:  12 בספטמבר 1996 (בן 28) סן דייגו, קליפורניה, ארצות הברית
 עמדה:  פאוור פורוורד
 גובה:  2.01
 מספר:  24
 מכללה:  אוניברסיטת קמפבל
 דראפט:  לא נבחר, 2019
 קבוצות כשחקן
 2019–2020   2020   2020–2021   2021   2021:  לוצ'נץ   אליצור עירוני נתניה   הפועל ירושלים  BAL   דצ'ין
 
אנדרו יודי (באנגלית: Andrew Eudy; נולד ב-12 בספטמבר 1996) הוא כדורסלן אמריקאי, המשחק בעמדת הפאוור פורוורד בדצ'ין הצ'כית.
קריירה

יודי החל את דרכו כשישחק בפנימייה הצבאית פורק יוניון שבווירג'יניה.
בשנת 2015, החל יודי לשחק באוניברסיטת קמפבל. בעונתו הראשונה במכללה, שותף יודי ב-20 משחקים, בהם העמיד ממוצעים של 0.4 נקודות ו-1.3 ריבאונדים ב-7.0 דקות. בעונתו השנייה, שותף יודי ב-29 משחקים, בהם העמיד ממוצעים של 5.8 נקודות, 4.9 ריבאונדים, 1.8 אסיסטים ו-1.8 חסימות ב-24.7 דקות. בעונתו השלישית, שותף יודי ב-33 משחקים, בהם העמיד ממוצעים של 9.0 נקודות, 4.8 ריבאונדים, 2.7 אסיסטים, 1.9 חסימות ו-1.0 חטיפות ב-24.6 דקות. בעונתו האחרונה במכללה, שותף יודי ב-33 משחקים, בהם העמיד ממוצעים של 11.9 נקודות, 6.8 ריבאונדים, 3.6 אסיסטים ו-1.4 חסימות ב-32.3 דקות.
יודי החל את הקריירה המקצועית שלו בשנת 2019, כשחתם בלוצ'נץ הסלובקית. בלושנץ שותף יודי ב-28 משחקים, בהם העמיד ממוצעים של 6.3 נקודות, 5.3 ריבאונדים ו-1.1 אסיסטים ב-24.6 דקות.
ב-14 בנובמבר 2020 חתם יודי לשלוש שנים באליצור עירוני נתניה מהליגה הלאומית. לאחר פחות פחות מחודש, שוחרר יודי מהקבוצה.
בדצמבר 2020, חתם יודי בהפועל ירושלים כשחקן אימונים. במאי 2021, לאחר שחלק מהזרים של ירושלים עזבו בעקבות מבצע שומר החומות, נרשם יודי בסגל הקבוצה. יודי שותף ב-3 משחקים, בהם העמיד 1.0 נקודות ו-1.3 ריבאונדים ב-4.3 דקות. בנוסף, הגיע השחקן יחד עם הפועל ירושלים לפלייאוף, שם הודחה הקבוצה ברבע הגמר לאחר הפסד 0–2 בסדרה להפועל גלבוע גליל.
בהמשך הוא שיחק בהולנד בקבוצת BAL מליגת משנה. בעונת 2021/22 משחק בצ'כיה.
הערות שוליים

↑  החתמה משמעותית לנתניה, אנדרו יודי חתם בקבוצה ל-3 שנים!, באתר עמוד הפייסבוק של אליצור עירוני נתניה, ‏14 בנובמבר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרו יודי".
בשיר ג'ומאייל

ג'ומאייל עם אריק ולילי שרון ויהושע שגיא, 1982
בשיר ג'ומאייל (בערבית: بشير الجميّل, בתעתיק מדויק: בשיר אלְגֻ'מַיֶּל; 10 בנובמבר 1947 – 14 בספטמבר 1982) היה מנהיג לבנוני נוצרי. נרצח לאחר בחירתו לנשיא לבנון. בנו של פייר ג'ומאייל, מייסד ארגון הפלנגות הנוצריות.
ביוגרפיה

בשיר ג'ומאייל החל לבלוט בפוליטיקה הלבנונית בימי מלחמת האזרחים בלבנון שפרצה בשנת 1975. באותה תקופה בלט ג'ומאייל הן כמנהיג פוליטי וצבאי של "הכוחות הלבנוניים" (איגוד המיליציות הנוצריות) והן כפוליטיקאי אכזרי ביחסיו כלפי מתחריו על הבכורה בקרב הנהגת המחנה הנוצרי.
באותה תקופה עבד כעורך-דין והקדיש יום בשבוע לטיפול בלקוחות חברי מפלגת הפלנגות ברובע אשרפייה במזרח ביירות.
ג'ומאייל, שֶכּוּנה בתנועתו בשם החיבה "אל-בּאש", התמודד עם בני הדור השני לפוליטיקה הלבנונית ובכלל זה עם דני שמעון, בנו של נשיא לבנון בעבר כמיל שמעון, ועם טוני פרנג'יה, בנו של נשיא לבנון (1968 - 1974) סולימאן פרנג'יה. טוני פרנג'יה, מנהיג המיליציה בריגדת מרדה נרצח ביוני 1978 יחד עם אשתו ובתו ועשרות משומרי ראשו בארמון הקיץ של משפחת פרנג'יה בעיירה אהדן, על ידי אנשי הפלנגות בראשות אלי חובייקה וסמיר ג'עג'ע. בשיר, שהיה מפקדה של המיליציה המאחדת "הכוחות הלבנוניים", רצה להפוך למנהיגם הבלתי-מעורער של הנוצרים בלבנון, ושאף להפוך את המיליציה לכוח הנוצרי הלוחם היחידי, תוך ביטול נאמנותם של לוחמי "הכוחות" ליחידותיהם המקוריות. הסיבה לאירועים נחלקת בין הצדדים.
בחודש מאי 1980 שכל את בתו הבכורה בת השנה וחצי, מאיה, בהתפוצצות מטען שהיה מכוון, ככל הנראה, נגדו.
ג'ומאייל קרא על קברה לאנשיו להימנע מנקמה.
ב-7 ביולי 1980 תקפו הפלנגות את מפקדת מיליציית הנמרים של כמיל שמעון. באירוע, שכונה מאוחר יותר "יום הסכינים הארוכות", נרצחו כ-200 מתוך 500 לוחמי המיליציה, והשאר נותרו בתוך "הכוחות", אולם פיקודם הנפרד בוטל.
כך השיג ג'ומאייל את מטרתו - הכוחות הלבנוניים היו נאמנים לו, והורכבו במרביתם מלוחמי הפלנגות, והמיליציה אף המשיכה ליהנות מתדמית של ארגון כלל-נוצרי.
עוד ב-1976 הצטרף ג'ומאייל, יחד עם אחיו, אמין, לפגישת אביו עם ראש ממשלת ישראל, יצחק רבין, על ספינת טילים של חיל הים מול העיר ג'וניה בלבנון, בה ביקשו מרבין סיוע צבאי.
ב-12 בינואר 1982 נפגש ג'ומאייל לראשונה עם שר הביטחון הישראלי, אריאל שרון. שרון הגיע במסוק אל ג'וניה, מלווה בעוזרו אברהם טמיר, סגן הרמטכ"ל משה לוי, קצח"ר עמוס ירון, ראש מחלקת מבצעים אורי שגיא, ראש אג"ם יהושע שגיא, נציגי המוסד ומאבטחים. לאחר סעודת-לילה, הוביל ג'ומאייל את האורחים לסיור לילה סביב ביירות. למחרת סייר איתם ג'ומאייל שוב מחוץ לביירות ולאחר מכן בהר סנין. אחר כך אירח אותם בביתו בשכונת אשרפייה בביירות.